als_Latn dik_Latn sag_Latn
Kanë dalë detaje të reja nga ekzekutimi i 40 vjeçarit në Vlorë. 40 vjeçari Fatjon Sinani u ekzekutua në derën e shtëpisë mbrëmjen e djeshme. Sipas policisë ekzekutimi i tij ka ndodhur në derën e shtëpisë dhe në sy të gruas së tij. Viktima ka marrë 4 plumba dhe ka gjetur vdekjen e menjëhershme.
Sinani dhe gruaja e tij jetonin prej 4 vitesh në një banesë me qera, aty ku edhe ka ndodhur krimi i rëndë. Pas krimit të rëndë gruaja e Fation Sinanit është në gjendje të rëndë psikologjike.
Deri më tani mësohet se policia ka arrestuar njërin prej autorëve të dyshuar, Neritan Qejvanin, që dyshohet se ka kryer atentatin ndaj Fatjon Sinanit. Po kështu sipas policisë dyshohet se në vendngjarje ka pasur edhe një person tjetër, i cili pasi është kryer krimi është larguar me shpejtësi. Policia ka ngritur kontroll për kapjen e autorit tjetër të dyshuar.
Po kështu një pistat kryesore ku po heton policia është hasmëria dhe janë marrë në pyetje të afërm të viktimës si edhe banorë të lagjes ku banonte 40 vjeçari në Vlorë.
Sipas policisë, “pranë vendit të quajtur “Shtëpia e Oficerave” është gjetur i braktisur një automjet tip Benz 2500 me targë gjermane SNBB 220, ngjyrë gri, i cili mund të jetë përdorur nga autorët dhe që mund të ketë lidhje me ngjarjen e ndodhur”.
DETAJE:
Rreth orës 22:10, në lagjen “Partizani” Vlorë pranë rrugës drejt Spitalit Rajonal, është vrarë me armë zjarri në banesën e tij shtetasi F.S., rreth 40 vjeç, i cili për pasojë ka gjetur vdekjen në vend.
Grupi hetimor ka shkuar menjëherë në vendngjarje duke kryer veprimet në lidhje me krimin e ndodhur.
Si rezultat i reagimit të menjëhershëm të policisë, në ndjekie të autorëve është bërë e mundur kapja dhe shoqërimi i njërit prej autorëve në dalje të lagjes “Partizani”, shtetasi:
N.Q., rreth 40vjeç, me të cilin po punohet për zbardhjen e ngjarjes.
Janë ngritur pika kontrolli në akset kryesore të qytetit me qëllim kapjen e autorit tjetër i cili ka mundur të largohet me shpejtësi duke përfituar nga errësira, pasi dyshohet se krimi është kryer në bashkëpunim.
Në vendngjarje, Policia ka sekuestruar armën e krimit- Pistoletë të llojit “Beretë”.
Ende nuk dihen motivet e ndodhjes së kësaj ngjarjeje por po punohet për zbulimin dhe sqarimin e tyre.
Vazhdojnë hetimet për sqarimin dhe dokumentimin e plotë të ngjarjes. (J.V/Shuplaka)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn